Ola Kvernberg

Ola Kvernberg (født 1981) er en norsk jazzmusiker, fiolinist, multiinstrumentalist og komponist.

Familie og oppvekst
Han er sønn av musikerne Liv Rypdal Kvernberg og Torbjørn Kvernberg, og bror til musikerne Kari Kvernberg Dajani og Jorun Marie Kvernberg[https://snl.no/Ola_Kvernberg Ola Kvernberg[ i Store Norske Leksikon, og barnebarn til spellemann, fiolinist og folkemusikkomponist Peter L. Rypdal. Kvernberg studerte klassisk fiolin fra han var ni år gammel.
Han begynte å spille folkemusikk i ung alder, og ble klassisk skolert på den kommunale musikkskolen. Han deltok på en plateutgivelse med gammeldansorkesteret Flyskrekk fra Bud i 1995. To år etter, da han var seksten, begynte han å spille jazz, og ble utdannet ved Jazzlinja (NTNU).

 Stringswing med Hot Club de Norvège 
Kvernberg møtte Hot Club de Norvège i 2000 på den årlige Djangofestivalen i Oslo.  Dette avstedkom plateutgivelsen Hot Club de Norvege presenting Ola Kvernberg & Jimmy Rosenberg (2000), soloutgivelsen Ola Kvernberg (2001), samt medvirkning på Angelo is back in town med Angelo Debarre (2001), som han også spilte med på Djangofestivalen i januar 2002. I april 2002 var Kvernberg solist på Jon Larsens jazz-symfoni White Night Stories, sammen med Hot Club de Norvège og Tromsø Symfoniorkester, og to plateinnspillinger med dette prosjektet.

 Egne prosjekter 
Ola Kvernberg Trio startet opprinnelig med bassist Steinar Raknes bass og gitarist Doug Raney i 2003, de utgav albumet Cats & Doug på Hot Club Records, 2002. 
Trommeslager Håkon Mjåset Johansen erstattet Raney i 2003. Trommeslager Erik Nylander erstattet Johansen i 2005 i oppsetningen med Ebou Seckas Wolloff Experience 
(Moldejazz 2005) og bandet har senere utgitt tre plater; Night Driver (Jazzland, 2006), Folk (2009) og Northern Tapes (2013.)

I 2009 ble trioen utpekt som NTNU-jazzambassadør,NTNUs pressemelding om tildelingen en tittel som årlig tildeles en jazzartist eller -gruppe som på en fremragende måte fungerer som ambassadør for NTNU og jazzmiljøet i Trondheim.Digernes, Torbjørn (11. mai 2012) «Jazzfest, super lørdag og en høyst velfortjent pris». NTNU-rektoratets blogg

Kvernberg Trio spilte på Maihaugen under Bjørnstjerne Bjørnsons 100-årsjubileum i 2010.

 Komponist 
Bestillingsverket Liarbird til Moldejazz 2010 ble utgitt og brakte ham Spellemannprisen 2011 i klassen jazz. Ola Kvernberg har komponert og produsert musikk til filmene Nord (2009), danske Eksperimentet (2010), Jag etter vind (2013) og dokumentaren Two Raging Grannies (2013), i tillegg til kortfilmen Alien Repair Guy samt noe TV-reklame (bl.a. Byggern Lekende Lett - 2009) . Kvernberg ble nominert til Amandaprisen 2009 for musikken til Nord, og vant Amandaprisen 2013 og Kanonprisen 2013 for beste filmmusikk til Jag etter Vind i 2013. Han ble nominert til Spellemannprisen 2014 i klassen jazz for albumet Mechanical Fair.

 Steamdome 
miniatyr|Ola Kvernbergs kritikerroste Steamdome under Kongsberg Jazzfestival 2018 
I 2016 komponerte han Steamdome som bestillingsverk til Jazzfest. Verket ble gitt ut på album året etter, og ble nominert til Spellemannprisen 2017 i åpen klasse. I 2021 ga han ut oppfølgeren Steamdome II: The Hypogean. For albumet vant han Spellemannprisen 2021 i klassen alternativ pop/rock og var i tillegg nominert i klassen årets utgivelse.  Steamdome III: Beyond the End ble lansert sommeren 2023 med Trondheim Symfoniorkester på Olavsfestdagene.STEAMDOME III – Ola Kvernberg & Trondheim Symfoniorkester fra olavsfest.no, sist lest den 27. januar 2024.  I den forbindelse karakteriserte han prosjektet som en «et uttrykk for en trang til å utforske kaninhullene i hvert ledd av musikken».Ola Kvernberg har skrudd på dampen: Snart er Steamdome III klar fra ballade.no den 17. april 2023. Steamdome III: Beyond the End ble utgitt som album i 2024, og fikk god kritikk av anmeldere. Det ble nominert i tre klasser foran Spellemannprisen 2024

 Andre samarbeid 
Han spilte med Niels-Henning Ørsted Pedersen og Philip Catherine på Moldejazz 2004, samt medvirker i Ingebrigt Håker Flaten Quintet, i trioen Gammalgrass med Stian Carstensen og Ole Morten Vågan, i «The Scarlatti Ensemble» med Kim Myhr, Eirik Hegdal og Marianne Baudouin Lie. i Grand General med Kenneth Kapstad, Trond Frønes, Even Helte Hermansen og Erlend Slettevoll, i Maria Kannegaard Ensemble med Ståle Storløkken, Thomas Strønen, Ole Morten Vågan og Maria Kannegaard, samt som assosiert medlem i Trondheim Jazzorkester ved flere anledninger siden 2003, bl.a. i oppsetningene med Joshua Redman, samt med Erlend Skomsvoll / Pat Metheny, i Motorpsychos Death Defying Unicorn, på Farmers Market Surfin USSR (2009) og Slav to the Rythm (2013).

 Utgivelser 
 Violin (Hot Club Records, 2001)
 Cats & Doug (Hot Club Records, 2002) - Ola Kvernberg Trio med gitaristen Doug Raney
 Night driver (Jazzland, 2006) - Ola Kvernberg Trio
 Folk (2009) - Ola Kvernberg Trio
 Northern Tapes (2013) - Ola Kvernberg Trio
 Liarbird (2010). Bestillingsverk, live fra Moldejazz 2010. Med Bergmund Waal Skaslien bratsj, Eirik Hegdal sax, Mathias Eick trompet, Håkon Kornstad sax, Ingebrigt Håker Flaten og Ole Morten Vågan bass, samt Erik Nylander og Torstein Lofthus trommer
 Grand General (Rune Grammofon, 2013) - Grand General
 Mechanical Fair (2014) - med TrondheimSolistene
 Steamdome (2017).
 Steamdome II: The Hypogean (2021). 
 Horta (Skøyerstaten, 2022) - med Elias Akselsen og Stian Carstensen: 
 Steamdome III: Beyond the End (2024). 

 Priser og utmerkelser 
 Spellemannprisen 2011 i klassen jazz for Liarbird
 DnB-prisen under Kongsberg Jazzfestival 2012
 Kanonprisen 2013 i klassen beste filmmusikk for filmen Jag etter vind
 Amandaprisen 2013 i klassen beste musikk for filmen Jag etter vind
 2017: Første mottager av Trondheim kommunes bykunstnerstipendTrondheim kommunes informasjon om stipendet på kr. 200 000.
 Bendiksenprisen 2018Ola Kvernberg vinner Bendiksenprisen fra utdeleren gramart.no, sist lest den 12. juni 2018.
 Portrettert i Stein Kagges bok Fra Satchmo til Ola Kvernberg (2001) 
 Edvard-prisen 2018 i åpen klasse for Steamdome
 Guldbaggen 2020 i klassen beste musikk for Only the Devil Lives without Hope, en nordisk film regissert av Magnus Gertten
 Gammleng-prisen 2021 i klassen jazz
 Spellemannprisen 2021 i klassen alternativ pop/rock for Steamdome II: The Hypogean
 Blåtoneprisen 2025

 Nominasjoner 
 Nominert til Amandaprisen 2009 i klassen beste musikk for Nord
 Nominert til Spellemannprisen 2014 i klassen jazz for The Mechanical Fair
 Nominert til Kanonprisen 2014 i klassen beste filmmusikk for Opprørske oldemødre
 Nominert til Kanonprisen 2015 i klassen beste filmmusikk for Staying Alive
 Nominert til Spellemannprisen 2017 i åpen klasse for Steamdome
 Nominert til Spellemannprisen 2021 i klassen årets utgivelse for Steamdome II: The Hypogean
 Nominert til Spellemannprisen 2022 i klassen tradisjonsmusikk for Horta (med Elias Akselsen og Stian Carstensen)
 Nominert til Musikkforleggerprisen 2024 i klassen årets score for musikken til kortfilmen Solan & Ludvig – Rekorden
 Nominert til Musikkforleggerprisen 2025 i klassen årets verk - stort ensemble for Steamdome III: Beyond the End
 Nominert til Spellemannprisen 2024 i åpen klasse for Steamdome lll: Beyond The End
 Nominert til Spellemannprisen 2024 i klassen TONOs komponistpris Steamdome lll: Beyond The End
 Nominert til Spellemannprisen 2024 i klassen årets utgivelse Steamdome lll: Beyond The End
 Nominert til Musikkforleggerprisen 2026 i klassen årets score for 

 Referanser 

 Eksterne lenker 




  myspace.com/olakvernberg
  Biografi fra Jazzbasen.
  Diskografi fra Jazzbasen.

Kategori:Norske jazzfiolinister
Kategori:Vinnere av Spellemannprisen
Kategori:Vinnere av Kanonprisen
Kategori:Personer fra Fræna kommune
Kategori:Amandaprisen 2009
Kategori:Amandaprisen 2013
Kategori:Amanda for beste musikk
Kategori:Guldbaggen for beste originalmusikk
Kategori:Norske jazzkomponister
Kategori:Norske filmmusikkomponister